nahid-hub/BLUGE-bengali-wikipedia-section-title-prediction huggingface dataset:
১৯৭৩ এবং ১৯৭৪ সালে সোভিয়েত প্রচার ও গণমাধ্যমগুলো আন্দ্রে শাখারভ এবং আলেকজাণ্ডার সোলঝেনিতসিনের কর্মকাণ্ডের দিকে তীক্ষ্ণ নজর রাখতে শুরু করে। শাখারভ সোলঝেনিতসিনকে সাথে নিয়ে রাশিয়ান দাসোবৃত্তিতে প্রত্যার্পণ করা থেকে বিরত থাকেন। ঐ সময়ে স্বল্প কয়েকজন ব্যক্তির অন্যতম হিসেবে তারা যে-কোনরূপ শাস্তিকে ভয় পেতেন না। আফগানিস্তানে সোভিয়েত আগ্রাসন ঘটে ১৯৭৯ সালে। এর প্রেক্ষিতে শাখারভ ২২ জানুয়ারী, ১৯৮০ সালে জনসমক্ষে এ ঘটনার তীব্র বিরোধিতা করেন। ফলে তাকে "গোর্কি শহরে" গৃহবন্দী করে রাখা হয়। শহরটি বর্তমানে "নিঝনি নোভগোরোড" নামে পরিচিত। ঐ সময় শহরটিতে বিদেশীদের পদচারণা বন্ধ করে রাখা হয়েছিল।

তিনজন রুশ বিজ্ঞানী - শাখারভ, অরলভ ও স্কারানস্কিকে তাদের রাজনৈতিক বিশ্বাসের কারণে জেলে বন্দী করা হয়। তাদেরকে সমর্থন করে সোভিয়েত বিজ্ঞানীরা যে আন্দোলন প্রতিষ্ঠা করেন তার নাম ছিল "সাইন্টিস্ট্‌স ফর শাখারভ, অরলভ অ্যান্ড স্কারানস্কি"। এই আন্দোলনের অন্যতম প্রভাবশালী নেতা ছিলেন ওয়েন চেম্বারলেইন।

সঠিক অনুচ্ছেদ শিরোনাম কোনটি?
titleA. নজরবন্দী
titleB. শিক্ষাজীবন
titleC. কর্মজীবন
titleD. শাখারভ পুরস্কার
উত্তর: titleA
বর্তমানে বেহালা কলকাতা মহানগরীর বৃহত্তম নগরপুঞ্জগুলির মধ্যে অন্যতম। ১৯৮০-এর দশক থেকে ব্যাপক হারে এই অঞ্চলে জনসংখ্যার বৃদ্ধি ঘটে। এর ফলে সাধারণ দিনমজুর থেকে উচ্চশিক্ষিত – সকল শ্রেণির মানুষের বসতাঞ্চলে পরিণত হয় বেহালা। এই ব্যাপক ও অপরিকল্পিত জনবৃদ্ধির ফলে যাতায়াত-ব্যবস্থা পুরোপুরিই এই অঞ্চলের প্রধান রাস্তা ডায়মন্ড হারবার রোডের উপর নির্ভরশীল হয়ে পড়ে। যদিও জেমস লঙ সরণি (সাধারণভাবে রেল লাইন নামে পরিচিত) এখানে একটি অত্যন্ত গুরুত্বপূর্ণ বাইপাস হিসেবে ব্যবহৃত হয়।

পরিকল্পনা ও স্থানের অভাবের কারণে ব্যস্ত ডায়মন্ড হারবার রোডের দুই ধার হকারদের দখলে চলে যাওয়ার ফলে অনেক সময়েই পথচারীরা রাস্তায় নেমে পড়তে বাধ্য হন। বেহালা ট্রাম ডিপো, বেহালা চৌরাস্তা ও বেহালা সখের বাজার অঞ্চল বর্তমানে ‘কলকাতা সবুজ ক্ষেত্র’ বা ‘কলকাতা গ্রিন জোন’-এর অন্তর্গত। এই অঞ্চলে অফিস-টাইমে গাড়ি অত্যন্ত ধীরে চলে। জোকা থেকে বেহালা ট্রামডিপো পর্যন্ত ট্রামরাস্তাটি পথের ঠিক মধ্যস্থলে অবস্থিত হওয়ার কারণে অনেকেই দ্রুত পরিবহনের জন্য ট্রামের সাহায্য নিয়ে থাকেন। পূর্বে কলকাতার মূল অঞ্চলের সঙ্গে ট্রামপথেও বেহালা যুক্ত ছিল। পরে তারাতলা উড়ালপুল নির্মাণের সময় মোমিনপুর-বেহালা ট্রাম-যোগাযোগ বিচ্ছিন্ন করে দেওয়া হয়।
সঠিক অনুচ্ছেদ শিরোনাম কোনটি?
titleA. বাজার
titleB. আজকের বেহালা
titleC. এম পি বিড়লা ফাউন্ডেশন হায়ার সেকেন্ডারি স্কুল
titleD. রাজনীতি
উত্তর: titleB
বিসিএল প্রতিযোগিতায় অংশগ্রহণের পর বার্বাডোস ক্রিকেট দলের পক্ষে প্রথম-শ্রেণীর ক্রিকেটে অভিষেক ঘটে কনরাড হান্টের। ব্রিজটাউনের কেনসিংটন ওভালে ত্রিনিদাদ ও টোবাগো দলের বিপক্ষে অনুষ্ঠিত প্রথম খেলায় তিনি প্রথম ইনিংসে ৬৩ ও দ্বিতীয় ইনিংসে ১৫ রান তুলেন। এভারটন উইকসের একনিষ্ঠ ভক্ত ছিলেন তিনি। বার্বাডোস ক্রিকেট অ্যাসোসিয়েশনের প্রথম বিভাগের অন্যতম প্রধান ক্লাবে উইকস খেলেছিলেন। এ ক্লাবের পক্ষে খেলার জন্যও তিনি প্রস্তাব পান। ঐ সময়ে ওয়েস্ট ইন্ডিজে খুব কমই প্রথম-শ্রেণীর ক্রিকেট খেলা অনুষ্ঠিত হতো। ফলে হান্টের ক্রিকেট জীবনও বেশ ধীরলয়ে উত্তরণ ঘটতে থাকে।

এক পর্যায়ে সেন্ট সিমন্স মিক্সড স্কুলে বিদ্যালয়ের শিক্ষকতা, বার্বাডোস সিভিল সার্ভিসে হিসাব করণিক ও পরবর্তীতে জীবনবীমার প্রতিনিধি হিসেবে কাজ করেন। ১৯৫৪-৫৫ মৌসুমে সফরকারী অস্ট্রেলিয়া একাদশের বিপক্ষে স্বীয় প্রতিভার বিকাশ ঘটাতে ব্যর্থ হন। তিনি শূন্য ও তিন রান তুলতে পেরেছিলেন। অবশেষে পরের মৌসুমে হান্ট তার সক্ষমতার কথা জানান দেন। ই. ডব্লিউ. সোয়ানটনের ব্যবস্থাপনায় সফরকারী ইংল্যান্ড দলের বিপক্ষে অনুষ্ঠিত দুই খেলায় ১৫১ ও ৯৫ রান তুলেন।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. অর্জনসমূহ
titleC. প্রথম-শ্রেণীর ক্রিকেট
titleD. প্রারম্ভিক জীবন
উত্তর: titleC
তিনি যাহাদ ইবনে রিয়াবের পুত্র, আসাদ উপজাতির মক্কায় অভিবাসী, এবং কুরাইশ গোত্রের হাশিম বংশের সদস্য ও মুহাম্মদের চাচী উমামা বিনতে আবদুল মুত্তালিব ছিলেন। সুতরাং আবু আহমদ ও তাঁর পাঁচ ভাইবোন ছিলেন মুহাম্মদের প্রথম চাচাত ভাই। জাহাশ হারব ইবনে উমাইয়ের সাথে একটি জোট তৈরি করেছিল, এবং পরিবার উমাইয়া বংশের সুরক্ষার মধ্যে থেকে যায়। আবু আহমদ আবু সুফিয়ানের কন্যা আল-ফারাআকে বিবাহ করেছিলেন এবং তাদের কমপক্ষে দুটি পুত্র ছিল, উসামা ও আবদুল্লাহ। 

আবু আহমদ অন্ধ ছিলেন এবং তিনি “কাউকে নেতৃত্ব না দিয়ে উপরে থেকে নীচে সর্বত্র মক্কা ঘুরে বেড়াতেন।” 

সঠিক অনুচ্ছেদ শিরোনাম কোনটি?
titleA. কুরআনের আয়াত
titleB. পরবর্তী জীবন
titleC. জীবনী
titleD. ইসলাম গ্রহণ
উত্তর: titleC
মোগল আমলে সমগ্র দেশকে কয়েকটি প্রশাসনিক অঞ্চলে বিভক্ত করে শাসনকার্য পরিচালনা করা হতো। এই সব প্রসাশনিক অঞ্চলকে বলা হতো সুবাহ। সাধারণত উচ্চপদস্থ সরকারী কর্মকর্তা, সেনা কর্মকর্তা এবং শাহজাদাদের বা রাজবংশের বিশ্বস্ত ব্যক্তিদের সুবাহদার হিসেবে নিযুক্ত করে পাঠানো হতো। সুবাহদার নিয়োগ রাজনৈতিকভাবে অত্যন্ত গুরুত্বপূর্ন, কারণ আঞ্চলিক পর্যায়ে সুবাহদারের মাধ্যমেই কেন্দ্রীয় শাসনব্যবস্থার আনুগত্য নিশ্চিত করা হয়।
সঠিক অনুচ্ছেদ শিরোনাম কোনটি?
titleA. শাব্দিক অর্থ
titleB. নিয়োগ
titleC. অভিশংসন
titleD. প্রশাসনিক ক্ষমতা
উত্তর: titleB
মুহম্মদ হায়াত খান জন্মগ্রহণ করেন সরদার করম খান, খাত্তারের পুত্র পাশ্চাত্য শিখ সাম্রাজ্যের সময় ওয়াহের গ্রামে
প্রথম এংলো-শিখ যুদ্ধের শেষে, তার পিতা করম খান, স্যার হেনরি লরেন্সের অধীনে পাঞ্জাব পরিচালনা করার জন্য নিযুক্ত ইস্ট ইন্ডিয়া কোম্পানির কর্মকর্তাদের সাথে অনুকূল সম্পর্ক গড়ে তোলেন। ১৮৪৮ সালের জুন-জুলাই মাসে তিনি শিখ সৈন্যদের একটি বিদ্রোহের পর টেকসিলের কাছাকাছি একটি কৌশলগত টাওয়ারের অভিযান পরিচালনার জন্য জন নিকোলসনের সাথে মার্গারাল পাস দিয়ে যান। যুদ্ধের সময়, তিনি নিকোলসনকে উদ্ধার করার জন্য গভীরভাবে উদ্ধারের স্বীকৃতি লাভ করেছিলেন যখন তিনি একটি বিপজ্জনক পরিস্থিতির মধ্যে আটকা পড়েছিলেন। তারপরে, নিকোলসন ও করম খানের কনিষ্ঠ বন্ধু ছিলেন।

১৮৪৮ সালের মাঝামাঝি সময়ে, ঘুমের সময় করম খান মারা যান, তার অর্ধেক ভাই ফতেহ খানের মাধ্যমে। তার স্ত্রী ও সন্তানরা তাদের পূর্বপুরুষের গ্রামে পালিয়ে যায় এবং তারা হজরা অঞ্চলে আশ্রয় নেয়, যেখানে তারা হজরার পরবর্তী উপ-কমিশনার জেমস অ্যাবটকে দেখা করেন। অ্যাবট তার পরিবর্তে নিকোলসনের কাছে পাঠিয়েছিলেন, যার ফলে পরিবারটির পুনরুদ্ধারের ফলে তাদের সম্পদের ক্ষতি হয় এবং করম খান এর অনাথ শিশুদের শিক্ষার সুরক্ষিত হয়।
সঠিক অনুচ্ছেদ শিরোনাম কোনটি?
titleA. উৎপত্তি
titleB. মুসলিম শিক্ষার অবদান
titleC. পেশা
titleD. উত্তরাধিকারী
উত্তর: titleA
১৮৭৬-৭৭ মৌসুমে জেমস লিলিহোয়াইট জুনিয়র একাদশের অস্ট্রেলিয়া সফরে অন্যতম সদস্য ছিলেন তিনি। নিউ সাউথ ওয়েলস পঞ্চদশের কাছে শুরুতেই পরাজিত হলে স্থানীয় সংবাদমাধ্যমে ঘোষণা করা হয় যে, ‘প্রথমবারের মতো দূর্বলতম দলকে উপনিবেশগুলোয় দীর্ঘতম পথ পাড়ি দিতে হবে। ইংল্যান্ডের প্রথিতযশা বোলার শয়ের স্বভাববিরুদ্ধ বোলিংও এরজন্য দায়ী। ইউলিট, এমেট ও হিলের ন্যায় সেরা ফাস্ট বোলার থাকলেও আমরা সকলেই বলতে পারি হয় তাঁরা তাঁদের সেরা অবস্থানে নেই অথবা ব্রিটিশ বোলিংয়ের ধার কমে গেছে।’ তবে অল্প কিছুদিন পরই নিউ সাউথ ওয়েলস একাদশের বিপক্ষে ইউলিট দর্শনীয় ৯৪ রান তোলেন। ঐ খেলায় তার দল জয় পায়।

সঠিক অনুচ্ছেদ শিরোনাম কোনটি?
titleA. ইতিহাসের প্রথম টেস্টে অংশগ্রহণ
titleB. অবসর
titleC. অস্ট্রেলিয়া সফর
titleD. দেহাবসান
উত্তর: titleC
নারীবাদী তত্ত্ব হলো নারীবাদকে তাত্ত্বিক এবং দার্শনিক রূপ দেয়ার প্রয়াস। এটি জ্ঞানের অনেকগুলি শাখা যেমন নৃবিজ্ঞান, সমাজ বিজ্ঞান, অর্থনীতি, উইমেন স্টাডিজ, নারীবাদী সাহিত্য সমালোচনা, শিল্প ইতিহাস, মনোসমীক্ষণ এবং দর্শন কে ঘিরে গড়ে উঠেছে। নারীবাদী তত্ত্ব লিঙ্গবৈষম্যকে বোঝার চেষ্টা করে এবং জেন্ডার রাজনীতি, ক্ষমতার সম্পর্ক ও সেক্সুয়ালিটির উপর গুরুত্ব দেয়। এই সামাজিক এবং রাজনৈতিক জটিল সম্পর্কগুলো ব্যাখ্যা করার পাশাপাশি নারীবাদী তত্ত্ব নারীদের অধিকার এবং স্বার্থ রক্ষার উপর গুরুত্বারোপ করে। স্টেরিওটাইপিং, লৈঙ্গিক ভাবে আপত্তিকরণ), নিপীড়ন, এবং পুরুষতন্ত্র এই বিষয়গুলো নারীবাদী তত্বে প্রতিপাদ্য হয়.

সঠিক অনুচ্ছেদ শিরোনাম কোনটি?
titleA. নারীবাদের তৃতীয় ঢেউ
titleB. উত্তর-নারীবাদ
titleC. তত্ত্ব
titleD. ঊনিশ শতক এবং ঊনিশ শতকের শুরুর দিক
উত্তর: titleC
ভারত উপমহাদেশে মুঘলরা অনন্য স্থাপত্য শৈলী দান করেছে। এসময়ে নির্মিত অনেক স্থাপত্য নিদর্শন ইউনেস্কো বিশ্ব ঐতিহ্যের অংশ হিসেবে ঘোষিত হয়েছে। তাজমহল মুঘল স্থাপত্যের উৎকৃষ্ট উদাহরণ। অন্যান্য বিশ্ব ঐতিহ্যের মধ্যে রয়েছে হুমায়ুনের মাজার, ফতেহপুর সিক্রি, লালকেল্লা, আগ্রা দুর্গ ও লাহোর দুর্গ। ভারত, পাকিস্তান, বাংলাদেশ, আফগানিস্তানের অনেক অঞ্চল যেমন আগ্রা, আওরঙ্গবাদ, দিল্লি, ঢাকা, ফতেহপুর সিক্রি, জয়পুর, লাহোর, কাবুল, শেখপুরে মুঘল স্থাপত্যের নিদর্শন ছড়িয়ে রয়েছে।

সংস্কৃতির ক্ষেত্রে মুঘলদের অবদান রয়েছে। কেন্দ্রীয় সরকার ব্যবস্থায় অনেক ক্ষুদ্র রাজ্য পরস্পর নিকটে আসে। পারস্যের শিল্প ও সংস্কৃতি ভারতীয় শিল্প ও সংস্কৃতির সাথে যুক্ত হয়। আরব ও তুর্কীয় অধ্যুষিত অঞ্চলসমূহে নতুন বাণিজ্য রুট চালু হয়। মুঘল রান্না ভারত উপমহাদেশের একটি বিশেষত্ব। ভারতীয় স্থাপত্য যেমন রাজপুত ও শিখ শাসকদের প্রাসাদে মুঘল স্থাপত্যের প্রভাব লক্ষ্য করা যায়। এছাড়াও বাগান তৈরিতে মুঘলদের গুরুত্বপূর্ণ অবদান আছে। মুঘল সাম্রাজ্যের অংশসমূহ বর্তমানে বিভিন্ন রাষ্ট্রে বিভক্ত হলেও এর প্রভাব লক্ষ্য করা যায়।

সঠিক অনুচ্ছেদ শিরোনাম কোনটি?
titleA. দক্ষিণ এশিয়ার শিল্প ও সংস্কৃতি
titleB. ইতিহাস
titleC. নাম উৎপত্তি
titleD. বিজ্ঞান ও প্রযুক্তি
উত্তর: titleA
প্রত্যেক জেলার শাসনভার একজন জেলাশাসকের হাতে ন্যস্ত থাকে। তিনি জেলা সমাহর্তা বা ডিস্ট্রিক্ট ম্যাজিস্ট্রেট নামেও পরিচিত। জেলাশাসক সাধারণত ইন্ডিয়ান অ্যাডমিনিস্ট্রেটিভ সার্ভিস (আইএএস) অথবা ওয়েস্ট বেঙ্গল সিভিল সার্ভিস (ডব্লিউবিসিএস) ক্যাডারের আধিকারিক হন এবং তাকে নিয়োগ করেন পশ্চিমবঙ্গ রাজ্য সরকার। কলকাতা বাদে প্রত্যেকটি জেলা মহকুমায় বিভক্ত। কলকাতা নগরাঞ্চল। তাই কলকাতার শাসনভার কলকাতা পৌরসংস্থার হাতে ন্যস্ত থাকে। মহকুমাগুলি মহকুমা শাসক বা সাব-ডিভিশনাল অফিসারের (এসডিও) দ্বারা শাসিত। পুরসভা অঞ্চল বাদে মহকুমার অবশিষ্টাংশ সমষ্টি উন্নয়ন ব্লকে বিভক্ত থাকে। ব্লকগুলি হঠিত হয় সেন্সাস টাউন (নগরাঞ্চল) ও গ্রাম পঞ্চায়েত (গ্রামাঞ্চল) নিয়ে। ব্লকের শাসনভার ব্লক উন্নয়ন আধিকারিক বা ব্লক ডেভেলপমেন্ট অফিসারের (বিডিও) হাতে ন্যস্ত থাকে।

কয়েকটি গ্রাম নিয়ে একটি গ্রাম পঞ্চায়েত গঠিত হয়। এটি পঞ্চায়েত ব্যবস্থায় সর্বনিম্ন স্তরের স্বায়ত্তশাসন সংস্থা। গ্রাম পঞ্চায়েতে নেতৃত্বভার পঞ্চায়েত প্রধানের হাতে ন্যস্ত থাকে। ১৯৭৩ খ্রিষ্টাব্দে পশ্চিমবঙ্গ পঞ্চায়েত আইন অনুযায়ী, প্রত্যেক ব্লকে একটি করে পঞ্চায়েত সমিতি রয়েছে। এই সমিতির সদস্যরা হলেন সংশ্লিষ্ট ব্লকের সকল গ্রাম পঞ্চায়েত প্রধান এবং ব্লকের সকল বিধায়ক। পঞ্চায়েত সমিতির প্রধানকে সভাধিপতি বলা হয়। পঞ্চায়েত ব্যবস্থার তৃতীয় স্তরটি হল জেলা পরিষদ। এটি জেলা স্তরের সংগঠন। জেলা পরিষদের সদস্যরা হলেন উক্ত জেলার সকল সভাধিপতি এবং জেলার সকল বিধায়ক। জেলা পরিষদের প্রধান হলেন জেলা সভাধিপতি। দার্জিলিং জেলায় কোনো জেলা পরিষদ নেই। এই জেলার শিলিগুড়ি মহকুমার জন্য একটি অনুরূপ মহকুমা পরিষদ বিদ্যমান।

দার্জিলিং জেলার দার্জিলিং সদর, কালিম্পং ও কার্শিয়ং মহকুমা তিনটির প্রশাসনিক দায়িত্ব ১৯৮৮ খ্রিষ্টাব্দে গঠিত দার্জিলিং গোর্খা হিল কাউন্সিলের হাতে দেওয়া হয়েছিল। হিল কাউন্সিল জনস্বাস্থ্য, শিক্ষা, পুর্ত, পরিবহন, পর্যটন, বাজার, ক্ষুদ্রশিল্প, কৃষি, কৃষি জলপথ, বন (সংরক্ষিত বনাঞ্চল ব্যতীত), জলসরবরাহ, গবাদি পশু, বৃত্তিমূলক প্রশিক্ষণ, ক্রীড়া ও যুবকল্যাণ বিভাগের দায়িত্বপ্রাপ্ত ছিল। সম্প্রতি এই অঞ্চলের প্রশাসনিক দায়িত্ব পেয়েছে গোর্খাল্যান্ড আঞ্চলিক প্রশাসন বা জিটিএ। জেলা প্রশাসনের হাতে রয়েছে নির্বাচন, পঞ্চায়েত, আইনশৃঙ্খলা ও রাজস্ব ইত্যাদি বিভাগ। জেলা প্রশাসন জিটিএ ও রাজ্য সরকারের মধ্যে সংযোগরক্ষাকারী সংস্থার কাজও করে।

পশ্চিমবঙ্গ পুলিশের প্রতিটি জেলার দায়িত্বে থাকেন একজন করে জেলা পুলিশ সুপার। ১৮৬১ খ্রিষ্টাব্দের পুলিশ আইন অনুযায়ী, এই বিধি সমগ্র ভারতের ক্ষেত্রে প্রযোজ্য। জেলা পুলিশ সুপার ইন্ডিয়ান পুলিশ সার্ভিস (আইপিএস) ক্যাডারের আধিকারিক। প্রতিটি মহকুমায় একটি করে মহকুমা পুলিশ বিভাগ করেছে। মহকুমা পুলিশের দায়িত্বে থাকেন সহ-পুলিশ সুপারের সমমর্যাদাসম্পন্ন কোনো পুলিশ অফিসার। মহকুমা পুলিশের অধীনে থাকে একাধিক পুলিশ কেন্দ্র। এর প্রত্যেকটির দায়িত্ব ন্যস্ত থাকে একজন করে পুলিশ ইনস্পেক্টরের হাতে। পুলিশ কেন্দ্রগুলি আবার একাধিক থানা নিয়ে গঠিত। প্রতিটি থানার দায়িত্বে থাকেন একজন করে পুলিশ ইনস্পেক্টর (শহরাঞ্চল) বা সাব-ইনস্পেক্টর (গ্রামাঞ্চল)।

সমগ্র পশ্চিমবঙ্গ কলকাতা উচ্চ আদালতের এক্তিয়ারভুক্ত এলাকা। অধিকাংশ জেলাতেই জেলা আদালত ছাড়াও অন্যান্য নিম্ন আদালতের অস্তিত্ব থাকলেও, রাজ্যের সকল মহকুমায় আদালত নেই।

কয়েকটি জেলা নিয়ে একটি বিভাগ গঠিত। প্রতিটি বিভাগের দায়িত্ব একজন করে বিভাগীয় কমিশনারের হাতে ন্যস্ত। বর্তমানে পশ্চিমবঙ্গের ২৩টি জেলা পাঁচটি বিভাগে বিন্যস্ত:

সঠিক অনুচ্ছেদ শিরোনাম কোনটি?
titleA. ইতিহাস
titleB. জনপরিসংখ্যান
titleC. প্রশাসনিক গঠন
titleD. ভূগোল
উত্তর: titleC
ভাস্কর পণ্ডিত নিরাশ হয়ে বাংলা ত্যাগ করার সংকল্প করেন। কিন্তু মীর হাবিবের প্ররোচনায় তিনি তাঁর সিদ্ধান্ত পরিবর্তন করেন। মীর হাবিব অত্যন্ত বুদ্ধিমান ছিলেন। দীর্ঘদিন নবাব সুজাউদ্দিন খানের অধীনে কাজ করার সুবাদে বাংলার ভৌগোলিক, সামরিক, অর্থনৈতিক - সকল বিষয়েই তিনি পরিপূর্ণভাবে অবগত ছিলেন। তাঁর এই জ্ঞানের সাহায্যে তিনি মারাঠাদের সকল অভিযানে পথপ্রদর্শকের ভূমিকা পালন করেন। তাঁর অনন্যসাধারণ সামর্থ্য এবং আলীবর্দী খানের প্রতি অনমনীয় শত্রুতার মনোভাব বাংলায় মারাঠা আক্রমণকে এক প্রলম্বিত এবং ধ্বংসাত্মক রূপ প্রদান করে।

নবাব আলীবর্দীর কাটোয়ায় অবস্থানকালে মীর হাবিব ভাস্কর পণ্ডিতকে সীমাহীন লুণ্ঠনের লোভ দেখিয়ে নবাবের অনুপস্থিতিতে অতর্কিতে তাঁর রাজধানী আক্রমণ করতে প্রলুব্ধ করেন। ১৭৪২ সালের ৬ মে ভাস্কর পণ্ডিতের মারাঠা হানাদারেরা মুর্শিদাবাদের একটি উপশহর দাহিপাড়ায় পৌঁছায়, সেখানকার বাজার পুড়িয়ে দেয়, এবং তারপর এটি অতিক্রম করে খোদ মুর্শিদাবাদে পৌঁছে সেখানে লুটতরাজ করে। কেবল ব্যাঙ্কার জগৎ শেঠের বাড়ি থেকেই তারা ৩ লক্ষ টাকা ও অন্যান্য মূল্যবান দ্রব্য লুট করেছিল। আলীবর্দী ৭ মে সকালে তাঁর রাজধানী রক্ষা করতে পৌঁছান। মারাঠা হানাদারেরা কাটোয়ায় পশ্চাৎপসরণ করে, পথিমধ্যে অসংখ্য গ্রাম জ্বালিয়ে দেয় এবং জ্বলন্ত গ্রামসমূহের সারি তাদের পদচিহ্ন হিসেবে থেকে যায়। জুন মাস থেকে কাটোয়া মারাঠা সৈন্যবাহিনীর সদরদপ্তরে পরিণত হয়। মীর হাবিব তাদের প্রধান উপদেষ্টা এবং প্রতিনিধি হিসেবে কাজ করতে থাকেন।

সঠিক অনুচ্ছেদ শিরোনাম কোনটি?
titleA. মুর্শিদাবাদ লুণ্ঠন
titleB. ফলাফল
titleC. পটভূমি
titleD. কাটোয়ার যুদ্ধ
উত্তর: titleA
তিনি ১৩০২ বঙ্গাব্দের ২ ফাল্গুন গোপালগঞ্জ জেলার টুঙ্গিপাড়া উপজেলার পাটগাতী ইউনিয়নের ঘোপেরডাঙ্গা (গওহরডাঙ্গা) গ্রামে জন্মগ্রহণ করেন।তার পূর্বপুরুষগণ প্রায় তিনশো বছর পূর্বে ইসলাম প্রচারের উদ্দেশ্যে আরব থেকে বাংলায় আগমন করেন। তার পিতার নাম মুন্সি মুহাম্মদ আব্দুল্লাহ এবং মাতার নাম আমেনা খাতুন। তার পিতা মুন্সি আবদুল্লাহ ১৮৫৭ খ্রিষ্টাব্দে সিপাহী বিপ্লবে এবং তার দাদা চেরাগ আলী সৈয়দ আহমদ শহীদের শিখ-ব্রিটিশবিরোধী আন্দোলনে অংশগ্রহণ করেছিলেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও পরিবার
titleC. শিক্ষাজীবন
titleD. সংক্ষিপ্ত জীবনী
উত্তর: titleB
সৈয়দ আবুল মকসুদের সাহিত্যচর্চা শুরু হয় ষাটের দশকে কবিতা, গল্প ও প্রবন্ধ দিয়ে। তখন তিনি বিভিন্ন পত্রিকায় লিখতেন। ১৯৮১ সালে তার কবিতার বই "বিকেলবেলা" প্রকাশিত হয়। ১৯৮৭ সালে তার দ্বিতীয় কাব্যগ্রন্থ "দারা শিকোহ ও অন্যান্য কবিতা" প্রকাশিত হয়। মানবাধিকার, পরিবেশ, সমাজ ও প্রেম নিয়ে তিনি কবিতা লিখেছেন। তিনি বাংলা সাহিত্যের ক্ল্যাসিকধর্মী গবেষকদের মধ্যে অন্যতম। তিনি রবীন্দ্রনাথ ঠাকুর, বুদ্ধদেব বসু, সৈয়দ ওয়ালীউল্লাহ, মোহনদাস করমচাঁদ গান্ধী, মাওলানা আব্দুল হামিদ খান ভাসানী প্রমুখ প্রখ্যাত সাহিত্যিক ও রাজনীতিবিদদের জীবনী ও কর্ম নিয়ে গবেষণা করেছেন। আব্দুল হামিদ খান ভাসানীকে নিয়ে তিনি লিখেছেন "মাওলানা আব্দুল হামিদ খান ভাষানীর জীবন, কর্মকান্ড, রাজনীতি ও দর্শন" (১৯৮৬) ও "ভাসানী কাহিনী" (২০১৩)। ভাসানী কাহিনীতে তিনি ভাসানীর বৈচিত্র্যময় ও ঘটনাবহুল দীর্ঘ জীবন এবং তার রাজনৈতিক দর্শন বর্ণনা করেছেন। সৈয়দ ওয়ালীউল্লাহকে নিয়ে লিখেছেন "সৈয়দ ওয়ালীউল্লাহর জীবন ও সাহিত্য" (২০১১) ও "স্মৃতিতে ওয়ালীউল্লাহ" (২০১৪)। সৈয়দ ওয়ালীউল্লাহর জীবন ও সাহিত্য গ্রন্থে তিনি সৈয়দ ওয়ালীউল্লাহর জীবন ও তার সাহিত্যকর্ম নিয়ে লিখেছেন। এছাড়া তৎকালীন সময়ের সামাজিক, রাজনৈতিক, সাংকৃতিক ও অর্থনৈতিক দিকগুলো তুলে ধরেছেন। স্মৃতিতে ওয়ালীউল্লাহ গ্রন্থে তিনি তাকে চিনতেন এবং জানতেন এমন সব মানুষদের কাছ থেকে নানা উপাদান সংগ্রহ করেছেন। তথ্য সংগ্রহের জন্য তিনি ফ্রান্সের প্যারিসে ইউনেস্কোর সদর দপ্তরে এবং পাকিস্তানে গিয়েছিলেন।

সঠিক অনুচ্ছেদ শিরোনাম কোনটি?
titleA. সাহিত্যিক জীবন
titleB. গ্রন্থতালিকা
titleC. শিক্ষাজীবন
titleD. পারিবারিক জীবন
উত্তর: titleA
কাজী আফসারউদ্দীন আহমেদ ২৪ সেপ্টেম্বর ১৯২১ সালে চাটমোহর, পাবনা জেলা, পূর্ববাংলা, ব্রিটিশ ভারততে জন্মগ্রহণ করেন। তিনি চট্টগ্রাম কলেজিয়েট স্কুল এন্ড কলেজ এ পড়াশোনা করেন। পৈত্রিক নিবাস ছিল মানিকগঞ্জের কতল গ্রামে। পিতা আফাজ উদ্দিন আহমদ ছিলেন একজন পুলিশ কর্মকর্তা। গ্রামের বাড়িতে সবাই তাকে সুরুজ নামেই ডাকতো। চট্টগ্রাম কলেজিয়েট স্কুলে নবম শ্রেণিতে অধ্যয়নকালে তার প্রাতিষ্ঠানিক শিক্ষার সমাপ্তি ঘটে। । লেখা পড়ার পাশাপাশি তিনি গল্প, কবিতা, উপন্যাসসহ বিভিন্ন ধরনের বই পড়তেন।

সঠিক অনুচ্ছেদ শিরোনাম কোনটি?
titleA. বহিঃসংযোগ
titleB. কর্মজীবন
titleC. পুরস্কার
titleD. জন্ম ও প্রথম জীবন
উত্তর: titleD
ভিয়েতনামে তিনটি আন্তর্জাতিক গেটওয়ে সহ ৩৭টি বেসামরিক বিমানবন্দর পরিচালনা করছে: নোয় বাই হানয়ে, দা নাং দা নাং সিটিতে, এবং তান সন নাহত হো চি মিন সিটিতে পরিষেবা দিচ্ছে। তান সন নাহত হল বৃহত্তম যাত্রী পরিষেবামূলক বিমানবন্দর, যা আন্তর্জাতিক যাত্রী পরিবহনের ৭৫শতাংশ পরিচালনা করে। জাতীয় বিমান সংস্থা, ভিয়েতনাম এয়ারলাইন্সের, ৮২ টি বিমানের বহর রয়েছে যা ভিয়েতনামকে ৪৯ টি বিদেশী শহরের সাথে সংযুক্ত করে। দ্বিতীয় বৃহত্তম গার্হস্থ্য ক্যারিয়ারটি ভিয়েতনামেট এয়ার, ১৬ টি অভ্যন্তরীণ গন্তব্য এবং ৫টি আন্তর্জাতিক গন্তব্যে পরিচালনা করে।

হ্যালিপোর্টস

সঠিক অনুচ্ছেদ শিরোনাম কোনটি?
titleA. সড়ক পরিবহন
titleB. আন্তর্জাতিক রেল যোগাযোগ
titleC. নৌ পরিবহন
titleD. বিমানবন্দর
উত্তর: titleD
এডিস প্রজাতির সদস্যরা অসংখ্য।
ভাইরাল সংক্রমণের জন্য পরিচিত দুই বিশিষ্ট প্রজাতি এডিস মশা রয়েছে, যারা ভাইরাস প্রেরণ করে 
যারা ভাইরাস ডেঙ্গু জ্বর, হলুদ জ্বর, ওয়েস্ট নাইল জ্বর, চিকুনগুনিয়া, কারণ প্রেরণ হয় পূর্ব অশ্বতুল্য মস্তিষ্কপ্রদাহ, এবং জিকা ভাইরাস অন্য অনেক সহ, কম উল্লেখযোগ্য রোগ। এই ভাইরাসগুলির সংক্রমণ সাধারণত জ্বরের সাথে থাকে এবং কিছু ক্ষেত্রে, এনসেফালাইটিস, যা মৃত্যুর কারণ হতে পারে। হলুদ জ্বর থেকে সুরক্ষার জন্য একটি ভ্যাকসিন উপস্থিত রয়েছে এবং মশার কামড় প্রতিরোধের ব্যবস্থায় ডিডিটি, মশার ফাঁদ, পোকার পোকার জাল এবং মশার জাল জাতীয় কীটনাশক অন্তর্ভুক্ত রয়েছে।

সঠিক অনুচ্ছেদ শিরোনাম কোনটি?
titleA. রোগের ভূমিকা
titleB. সিস্টেমেটিক ও ফাইলেরিয়া
titleC. বৈশিষ্ট্য
titleD. নিধন পদ্ধতি
উত্তর: titleA
পরিমাণ বিষয়ক গবেষণার ভিত্তি হচ্ছে সংখ্যা। শুরুতেই আলোচিত হয় স্বাভাবিক সংখ্যা ও পূর্ণ সংখ্যা এবং এদের উপর সম্পন্ন বিভিন্ন গাণিতিক প্রক্রিয়া বা অপারেশন আলোচিত হয় পাটীগণিতে। পূর্নসংখ্যাগুলির গভীরতর ধর্মগুলি আলোচিত হয় সংখ্যাতত্ত্ব শাখায়। ফার্মার শেষ উপপাদ্য এই শাখার একটি বিখ্যাত ফলাফল। এখনও সমাধান হয়নি এরকম দুইটি সমস্যা হচ্ছে দ্বৈত মৌলিক সংখ্যা অনুমান এবং গোল্ডবাখের অনুমান।

আরও উন্নত সংখ্যাব্যবস্থায় পূর্ণসংখ্যাগুলি মূলদ সংখ্যার উপসেট হিসেবে পরিগণিত হয়। মূলদ সংখ্যাগুলি আবার বাস্তব সংখ্যার অন্তর্গত। বাস্তব সংখ্যাগুলি অবিচ্ছিন্ন রাশি বর্ণনা করতে ব্যবহার করা হয়। বাস্তব সংখ্যাগুলিকে আবার জটিল সংখ্যাতে সাধারণীকৃত করা হয়। জটিল সংখ্যাগুলিকে কোয়ার্টানায়ন ও অক্টোনায়োন-বিশিষ্ট সংখ্যাব্যবস্থায় সম্প্রসারিত করা যায়।

সঠিক অনুচ্ছেদ শিরোনাম কোনটি?
titleA. ফলিত গণিত
titleB. গণিতের ইতিহাস
titleC. প্রাচীন মিশরীয়দের গণিত
titleD. পরিমাণ
উত্তর: titleD
স্পেনীয় সংস্কৃতির প্রভাবের পর প্রায় সবটুকুই আদিবাসী সমাজব্যবস্থার প্রাক-সাহিত্যকে কেন্দ্র করে ভেনেজুয়েলীয় সাহিত্যের বিকাশ ঘটেছে। স্বাধীনতা যুদ্ধ চলাকালে রাজনৈতিকধর্মী সাহিত্যচর্চার উদ্ভব হয়। ভেনেজুয়েলীয় আবেগধর্মী সাহিত্য মূলতঃ জুয়ান ভিসেন্তে গঞ্জালেজ ও ফারমিন তরো এ অঞ্চলের প্রথমদিককার সাহিত্যচর্চায় গুরুত্বপূর্ণ ভূমিকা পালন করেন। প্রধানতঃ বর্ণনাত্মক লেখনি ভঙ্গীমার দিকেই মনোনিবেশ ঘটানো হয়েছিল। তবে, ভেনেজুয়েলীয় সাহিত্যে আন্দ্রেজ এলয় ব্লাঙ্কো ও ফারমিন তরো’র ন্যায় কবি প্রভাবও ফেলেছেন।

প্রধান লেখক ও ঔপন্যাসিকদের মধ্যে রোমুলো গালেগোস, তেরেসা ডে লা পারা, আর্তুরো আসলার পিয়েত্রি, আদ্রিয়ানো গঞ্জালেজ লিওন, মিগুয়েল ওতেরো সিলভা ও মারিয়ানো পিকন সালাস অন্যতম। বিখ্যাত কবি ও মানবতাবাদী আন্দ্রেস বেলিও শিক্ষাবিদ ও বুদ্ধিজীবী ছিলেন। তিনি সিমন বলিভারের শৈশবকালে শিক্ষা দিতেন ও পরামর্শকের ভূমিকান নেন। অন্যান্যদের মধ্যে লরেনো ভ্যালেনিলা লাঞ্জ ও হোস জিল ফর্তুল ভেনেজুয়েলার বাস্তববাদী সাহিত্যচর্চায় গুরুত্বপূর্ণ ভূমিকা রাখেন।

সঠিক অনুচ্ছেদ শিরোনাম কোনটি?
titleA. সাহিত্যকর্ম
titleB. উৎসব
titleC. সঙ্গীত
titleD. সৌন্দর্য প্রতিযোগিতা
উত্তর: titleA
যে কেউ ট্রাস্টপাইলটে পর্যালোচনা যোগ করতে পারে।ব্যবহারকারী অ্যাকাউন্ট তৈরি করতে একটি ইমেল ঠিকানা বা ফেসবুকে অ্যাকাউন্টের প্রয়োজন।ট্রাস্টপাইলট ব্যবসা জন্য পর্যালোচনা বিনামূল্যে প্রদান করে এবং গুরুত্বপূর্ণ ও বিশেষ অফার বিশ্লেষণধর্মী মার্কেটিং পর্যালোচনা পেইড সেবার পরিকল্পনার মাধ্যমে প্রদান করে।ট্রাস্টপাইলট,সাবস্ক্রাইব কোম্পানি যারা তার সফটওয়্যার ব্যবহার করে তাদের গ্রাহকদের পর্যালোচনা প্রদান করে,এ থেকে ট্রাস্টপাইলট আয় করে।

সঠিক অনুচ্ছেদ শিরোনাম কোনটি?
titleA. সমালোচনা
titleB. ইতিহাস
titleC. পণ্য
titleD. ফেইসবুক প্লাগইন
উত্তর: titleC
নিয়াজ মোর্শেদ নয় বছর বয়সে জাতীয় দাবা প্রতিযোগিতায় অংশগ্রহণ করেন। যদিও ঐ প্রতিযোগিতায় প্রাথমিক পর্ব অতিক্রম করতে পারেননি, তবুও তিনি উপস্থিত সকলের কেন্দ্রবিন্দুতে পরিণত হন ও দৃষ্টি আকর্ষণ করেন। ১২ বছর বয়সেই তিনি বাংলাদেশের শীর্ষস্থানীয় দাবাড়ুদের একজনে পরিণত হন। ১৯৭৮ সালে তিনি যৌথভাবে ১ম হলেও টাইব্রেকারে ৩য় হন। পরবর্তীতে ১৯৭৯ থেকে ১৯৮২ সাল পর্যন্ত একাধারে ৪ বছর জাতীয় চ্যাম্পিয়ন হন।

সঠিক অনুচ্ছেদ শিরোনাম কোনটি?
titleA. প্রারম্ভিক সাফল্য
titleB. আন্তর্জাতিক সাফল্য
titleC. নিজস্ব কৌশল
titleD. শৈশবকাল
উত্তর: titleA
অনেক দেশেই সমকামিতা বেআইনি। বাংলাদেশে ৩৭৭ ধারার ব্যাখ্যায় পায়ুসঙ্গমজনিত যে কোন যৌথ যৌন কার্যকলাপকে এর অন্তর্ভুক্ত করা হয়েছে। একারণে, পরস্পর সম্মতিক্রমে বিপরীতকামী মুখকাম ও পায়ুমৈথুনও উক্ত আইন অনুযায়ী শাস্তিযোগ্য অপরাধ বলে গণ্য হতে পারে। ২০১৩ সালে সমকামিতাকে অবৈধ ঘোষণা করে ভারতের সুপ্রিম কোর্ট । ভারতীয় জনতা পার্টি (বিজেপি) সমকামিতাকে অপ্রাকৃতিক বলেছে । বর্তমানে সমকামীদের সাজা ওই ৩৭৭ দণ্ড বিধি অনুযায়ী প্রচলিত।

সঠিক অনুচ্ছেদ শিরোনাম কোনটি?
titleA. সম্ভাব্য অপরাধসমূহ
titleB. সমকামিতা
titleC. সংজ্ঞা
titleD. সম্মতি প্রদানের বয়স
উত্তর: titleB
ভারতবর্ষের কিছু বিশেষ শ্রেণীর মানুষকে নেগ্রিটো সাবস্ট্রেটে ফেলা হত। কিন্তু দৈহিক গঠন এবং গায়ের রং এর মিল আছে বলেই ভিন্ন ভিন্ন জাতির এই ব্যক্তিদেরকে নেগ্রিটো বলা হবে ঠিক কিনা এ নিয়ে একটি বিতর্ক থেকেই যায়।  এই নেগ্রিটো পিপলরা সম্ভবত দক্ষিণ পূর্ব এশিয়ার অস্ট্রালয়েড-মেলানেশিয়ান অধিবাসীদের বংশধর। বিশ্বনাথন এট. আল. (২০০৪) মন্তব্য করেন, "দখিণ ভারতের আদিবাসী দলগুলোর একটি সাধারণ এনসেস্ট্রি বা পূর্বপুরুষ রয়েছে। এদের সকলের মধ্যে যে সাধারণ বৈশিষ্ট্যগুলো দেখা যায় তা কনভারজেন্ট ইভোল্যুশন বা অভিসারি বিবর্তনের ফলে সৃষ্টি হতে পারে বলে বিশ্বনাথন এট. আল. (২০০৪) মন্তব্য করেন। জ্ঞানেশ্বর চবি এবং এন্ডিকটের (২০১৩) বলেন, এদের জেনেটিক স্টাডি থেকে দেখা যায়, যাদেরকে আজ নেগ্রিটো বলা হচ্ছে তাদের কোন একক পূর্বপুরুষ জাতি ছিল, এরকম সাক্ষ্য-প্রমাণ পাওয়া যায় না।

রাইখ এট. আল. (২০০৯) এর মতে, এএসআই, প্রোটো ইস্ট এশিয়ান এবং আন্দামান আইল্যান্ডাররা (আন্দামান দ্বীপের অধিবাসীরা) প্রায় ১,৭০০ প্রজন্ম পূর্বে আলাদা হয়ে গিয়েছিল। চবে এবং এন্ডিকটের (২০১৩) মতে, সর্বপরি আন্দামানিজরা অন্যান্য বর্তমান দক্ষিণ ভারতীয়দের তুলনায় দক্ষিণ পূর্ব এশিয়ানদের সাথে অধিক নিকট সম্পর্কযুক্ত।

সঠিক অনুচ্ছেদ শিরোনাম কোনটি?
titleA. ভারতীয় উপমহাদেশের জনগণের মধ্যে পূর্বপুরুষ উপাদান
titleB. "নেগ্রিটো"
titleC. উত্তর-তোবা Post-Toba Southern Coastal dispersal
titleD. আশিউলিয়ান যুগের প্রাথমিক হোমিনিন
উত্তর: titleB
মহাকাব্যের প্রধান চরিত্র বেউলফ হলেন গেটস জাতীয় এক যোদ্ধা। তিনি ডেনস রাজা হ্রথগারকে সাহায্য করতে আসেন। হ্রথগারের বিশাল প্রাসাদ হেওরটে গ্রেন্ডেল নামে এক দৈত্য হানা দিচ্ছিল। বেউলফ গ্রেন্ডেলকে খালি হাতে হত্যা করেন। তারপর দৈত্যের বাসা থেকে পাওয়া এক তরবারির সাহায্যে তিনি গ্রেন্ডেলের মাকে হত্যা করেন।

পরবর্তী জীবনে বেউলফ গেটসদের রাজা হন। এক ড্রাগন তার রাজ্যে হানা দিতে শুরু করে। একটি সমাধিস্তুপে রক্ষিত এই ড্রাগনের ধনসম্পত্তি চুরি গিয়েছিল। নিজের ভৃত্যদের সাহায্যে বেউলফ ড্রাগনটিকে আক্রমণ করলেন। কিন্তু তারা সফল হলেন না। বেউলফ ড্রাগনটির পিছু নিয়ে আর্নানিসে তার বাসায় গেলে। তার সঙ্গে কেউ যেতে চাইলেন না। শুধু তার তরুন সুইডিশ আত্মীয় উইগলাফ তার সঙ্গে গেলেন। ‘উইগলাফ’ নামের অর্থ ‘বীরত্বের অবশিষ্টাংশ’। অবশেষে বেউলফ ড্রাগনটিকে হত্যা করতে সক্ষম হলেন। কিন্তু যুদ্ধে তিনি গুরুতর আহত হয়ে মারা গেলেন। সমুদ্রের ধারে একটি সমাধিস্তুপে তাকে সমাধিস্থ করা হল।

"বেউলফ"-কে একটি মহাকাব্য মনে করা হয়। এই কাব্যের নায়ক নিজের শক্তিমত্তা প্রমাণ করার জন্য বহুদূর পর্যন্ত যাত্রা করেন এবং দৈত্য ও দানবীয় পশুর অতিলৌকিক ক্ষমতার বিরুদ্ধে যুদ্ধ করেন। কাব্যটি শুরু হয়েছে মাঝখান থেকে। এটি প্রাচীন মহাকাব্যগুলির একটি লক্ষণ। যদিও বেউলফের আগমনে এই কাব্যের শুরু, তবু গ্রেন্ডেলের হানা তখন চলছিল। চরিত্রগুলির বিস্তারিত ইতিহাস, বংশলতিকা, পরস্পরের সঙ্গে সম্পর্ক, ঋণ ও ঋণশোধ এবং কীর্তিকলাপের কথা এখানে ব্যাখ্যাত হয়েছে। যোদ্ধারা এখানে ‘কমিট্যাটাস’ নামে একধরনের ভ্রাতৃত্বের বন্ধনে আবদ্ধ। এই বন্ধন সকল বাক্য ও কাজকর্মের নৈতিক ভিত্তি।
সঠিক অনুচ্ছেদ শিরোনাম কোনটি?
titleA. তৃতীয় যুদ্ধ: ড্রাগন
titleB. রচয়িতা ও রচনাকাল
titleC. ঐতিহাসিক প্রেক্ষাপট
titleD. সারসংক্ষেপ
উত্তর: titleD